CELEX: 62017TB0784
Language: bg
Date: 2018-01-18 00:00:00
Title: Дело T-784/17 R: Определение на председателя на Общия съд от 18 януари 2018 г. —Strabag Belgium/Парламент (Обезпечително производство — Обществени поръчки за строителство — Молба за постановяване на временни мерки — Период на изчакване — Оферта с необичайно ниска стойност — Fumus boni juris — Нетложност — Претегляне на интереси)

12.3.2018   
            
            
               BG
            
            
               Официален вестник на Европейския съюз
            
            
               C 94/28
            
         Определение на председателя на Общия съд от 18 януари 2018 г. —Strabag Belgium/Парламент
   (Дело T-784/17 R)
   ((Обезпечително производство - Обществени поръчки за строителство - Молба за постановяване на временни мерки - Период на изчакване - Оферта с необичайно ниска стойност - Fumus boni juris - Нетложност - Претегляне на интереси))
   (2018/C 094/37)
   Език на производството: френски
   
      Страни
   
   
      Жалбоподател: Strabag Belgium (Антверпен, Белгия) (представители: M. Schoups, K. Lemmens и M. Lahbib, адвокати)
   
      Ответник: Европейски парламент (представители: Z. Nagy и B. Simon)
   
      Предмет
   
   Искане по членове 278 и 279 ДФЕС, от една страна, за спиране на изпълнението на решението на Парламента от 24 ноември 2017 г., с което се отхвърля направената от жалбоподателя оферта и обществената поръчка с предмет „Рамков договор, включващ строителни работи от общ изпълнител за сградите на Европейския парламент в Брюксел (Белгия)“ (търг 06/D 20/2017/M036) се възлага на пет оферента, и, от друга страна, Парламентът да бъде задължен да представи различни документи
   
      Диспозитив
   
   
               1)
            
            
               Спира изпълнението на решението на Европейския парламент от 24 ноември 2017 г., с което се отхвърля направената от Strabag Belgium оферта и обществената поръчка с предмет „Рамков договор, включващ строителни работи от общ изпълнител за сградите на Европейския парламент в Брюксел (Белгия)“ (търг 06/D 20/2017/M036) се възлага на пет оферента.
            
         
               2)
            
            
               Отхвърля искането в останалата му част.
            
         
               3)
            
            
               Отменя определение от 6 декември 2017 г., Strabag Belgium/Парламент (T-784/17 R).
            
         
               4)
            
            
               Не се произнася по съдебните разноски.